CELEX: 62008TN0064
Language: sl
Date: 2008-02-06 00:00:00
Title: Zadeva T-64/08: Tožba, vložena 6. februarja 2008 – Nuova Terni Industrie Chimiche proti Komisiji

12.4.2008   
            
            
               SL
            
            
               Uradni list Evropske unije
            
            
               C 92/41
            
         Tožba, vložena 6. februarja 2008 – Nuova Terni Industrie Chimiche proti Komisiji
   (Zadeva T-64/08)
   (2008/C 92/81)
   Jezik postopka: italijanščina
   Stranki
   
      Tožeča stranka: Nuova Terni Industrie Chimiche SpA (Milano, Italija) (zastopniki: T. Salonico, G. Pellegrino, G. Pellegrino, G. Barone, odvetniki)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               izpodbijana odločba naj se razglasi za nezakonito in nično v celoti, ker je bilo v njej ugotovljeno, da je izpodbijani ukrep državna pomoč, dejansko pa ta pomeni zakonito nadaljevanje ukrepa, s katerim je italijanska država določila odškodnino v korist družbe Terni (in njenim pravnim naslednikom) za razlastitev njenih električnih napeljav v letih 1962 in 1963;
            
         
               —
            
            
               toženi stranki naj se naloži plačilo stroškov postopka,
            
         
               —
            
            
               oziroma podredno, izpodbijana odločba naj se razglasi za nično v delih, v katerih:
               
                           a)
                        
                        
                           določa, da je Italija s kršitvijo člena 88(3) ES nezakonito izvedla državno pomoč v korist družb ThyssenKrupp, Cementir in Nuova Terni Industrie Chimiche;
                        
                     
                           b)
                        
                        
                           določa, da je treba od družb ThyssenKrupp, Cementir in Nuova Terni izterjati zneske; in zato
                        
                     
                           c)
                        
                        
                           odreja Italiji, da brez odlašanja sprejme ukrepe za povračilo teh zneskov skupaj z obrestmi;
                        
                     
         
               —
            
            
               oziroma podredno, izpodbijana odločba naj se razglasi za nično v delu, v katerem odreja Italiji, naj takoj sprejme ukrepe za povračilo pomoči skupaj z obrestmi, ker tako povračilo pomeni kršitev splošnega načela zaupanja v pravo.
            
         Tožbeni razlogi in bistvene trditve
   Tožbeni razlogi in bistvene trditve so isti kot v zadevi ThyssenKrupp proti Komisiji (T-62/08).